حسن دهقان

حسن دهقان ين ترجمه حاليندا بئله يازيريق:

محمدعلی اوغلو حسن دهقان زاده کی شعرده تخلصی "دهقان" دير 1328نجی ايل ورزقانين قره بولاق کندينده دنيايه گوز آچدی.

آتاسی محمدعلی مذهبی بير اکينجی ايدی، وحسن آتاسی نين يانيندا قرآن، احکام و معارف اسلامی درسلرين اؤيره ندی، آلتی ياشيندا تبريزه گلدی.

دهقان گوندوزلر ايشلييب گئجه لر مدرسه يه گئديردی و بو مدرسه ده سگگيز کلاس درس اوخودو، معشيت وضعی جور اولماديغينا گؤره تحصيلدن ال گوتوردو.

دهقانين چوخ علاقه سی تعزيه مجلس لرينده شرکت ائتمک و حضرت حسین(ع)ايچون تعزيه دارليق ائله مکدير.

او اينديه دک بير حصه غزل-قصيده- قوشما و فکاهی شعرلر يازيب کی هله چاپ اولماميشدير.

اونون احساسلی بير شعرين نمونه اۆچون بوردا يازيريق:

فانی دنيا

فانی دنيا، اؤزون مندن دوندردين

سليمانا، نوحا، وفا قيلمادين

اينچيدميسن دوستلاری اؤز - اؤزوندن

هئچ بير کسی ندن رضا قيلمادين؟

اوچوردون قوشلاری اؤز يوواسيندان

وطن آرا، ندن يووا قيلمادين

سرگردان ائيله دين مجنونو چؤلده

ليلاسينی اونا روا قيلمادين

فرهاده چاپديردين بيستونداغين

شيرينين قلبينه روا قيلمادين

ستارخانی، باقرخانی بسله دين

اؤلدوردون هامينی، سوا قيلمادين

 قایناقلار 
شيدا،يحيی."ادبيات اوجاغی".تبريز:کتابخانه نوبل،1366.
 قایناق‌لار 

بؤلمه:شخص لر